  Майя Бывальцева 23-тӥ пӧсьтолэзьлы Удмуртиын эшшо 29 адямилэсь коронавирус инфекциез шаразы. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназ ивортӥзы. Черламъёс пӧлын Ижкарын 16 улӥсьёс, Можга но Дэри ёросъёсын быдэн ньыль улӥсьёс, Глаз ёросын 2 улӥсьёс, быдэн одӥг учыр Эгра, Сарапул ёросъёсын но Можгаын пусйизы. 49 адями йӧназ. Туннэ нуналлы элькунын коронавирус инфекциен черлан 2 сюрс 202 учыр лабораториосын зэматэмын. 1 сюрс 588 адями йӧназ, 42 мурт кулӥз. 25-езлэн висисьёслэн тазалыксы секыт лыдъяське. Тулыспалысен Удмуртиын коронавирус инфекцилы 181 сюрс 688 эскеронъёс ортчытӥзы Тодэ вайытом, нунал азьвыл улосвылын 31 выль черламъёсты пусйизы вал.  Тегъёс: Тазалык Ижкар висён Удмуртия коронавирус  